section_heading: Događaji nakon napada na Moncadu
paragraph_text: Najveći broj pobunjenika je izgubilo svoj život nakon napada na Moncadu jer je Batista odlučio pobunu ugušiti u krvi. Batista u Santiago šalje policiju i vojsku kako bi «donijeli red» Oni su obilazili ulice tražeći pobunjenike ali nisu prezali ni za čim. Ubijali su djecu jednako kao i odrasle. Batista je tražio da njegovi nositelji pravde za svakoga poginulog u napada u Moncadu pogube desetoricu zarobljenika. Tjeralica je izdana za Fidel Castrom, i bilo je zapovjeđeno da on ne smije biti uhvaćen živ. Ali igrom slučaja vojna patrola koja je naišla na Fidela bila je vođena od strane Pedra Sarrie Castrovog druga sa sveučilišta koji mu je savjetovao da ni pod kojim slučajem ne otkriva svoje pravo ime jer im je bilo zapovjeđeno da ga strijeljaju na mjestu. Batista je vjerovao da je hvatanjem pobunjenika zaustavio revoluciju ali je u stvarnosti imao kontraučinak; stvorio je sve više nezadovoljnih ljudi kojima je trebao neko da ih povede a taj neko je bio Fidel Castro. Suđenjem Fidelu Batista mu je priuštio status mučenika tj pretvorio ga je u osobu koja može povesti revoluciju znajući da će narod biti uz njega i protiv Batiste. Ovaj događaj se također smatra početkom djelovanja «Movimiento 26 Julio» (Pokreta 26 Srpnja).